
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind ratificarea Memorandumului de Înţelegere între Guvernul României şi Comunitatea Europeană privind participarea României la cadrul general pentru finanţarea acţiunilor Comunităţii în sprijinul politicii consumatorilor pentru anii 2004-2007, semnat la Bruxelles la 22 octombrie 2004, cu care comisia noastră a fost sesizată în fond cu adresa Biroului Permanent nr.  PL.X. 62 din 3 martie 2005.
	PREŞEDINTE,

Mihai Nicolae Tănăsescu

RAPORT

asupra proiectului de Lege privind ratificarea Memorandumului 
de Înţelegere între Guvernul României şi Comunitatea Europeană 
privind participarea României la cadrul general pentru finanţarea 
acţiunilor Comunităţii în sprijinul politicii consumatorilor pentru 
anii 2004-2007, semnat la Bruxelles la 22 octombrie 2004
Cu adresa nr. PL.X. 62 din 3 martie 2005, Biroul Permanent conform art.89 şi 108 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind ratificarea Memorandumului de Înţelegere între Guvernul României şi Comunitatea Europeană privind participarea României la cadrul general pentru finanţarea acţiunilor Comunităţii în sprijinul politicii consumatorilor pentru anii 2004-2007, semnat la Bruxelles la 22 octombrie 2004.
La întocmirea raportului s-au avut în vedere avizele Consiliului Legislativ, Comisiei pentru politică externă şi Comisiei pentru industrii şi servicii.
Prezentul proiect de Lege are ca obiect de reglementare  ratificarea Memorandumului între Guvernul României şi Comunitatea Europeană privind participarea României la cadrul general pentru finanţarea acţiunilor Comunităţii în sprijinul politicii consumatorilor pentru anii 2004-2007, semnat la Bruxelles la 22 octombrie 2004.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 51 şi 52 din Regulamentul Camerei Deputaţilor: din partea Guvernului domnul Cătălin Florin Teodorescu – secretar de stat şi domnul Mircea Popa – şef serviciu juridic în cadrul Autorităţii Naţionale pentru Protecţia Consumatorului.
La lucrările comisiei au participat  25  deputaţi, din totalul de 27 membri ai comisiei.

Raportul comisiei a fost adoptat cu unanimitate de voturi. 
Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Senatului.
In urma dezbaterii proiectului de Lege privind ratificarea Memorandumului de Înţelegere între Guvernul României şi Comunitatea Europeană privind participarea României la cadrul general pentru finanţarea acţiunilor Comunităţii în sprijinul politicii consumatorilor pentru anii 2004-2007, semnat la Bruxelles la 22 octombrie 2004, în şedinţa din data de 8 martie 2005, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de Guvern. 
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


             Experţi parlamentari:
             Bărdiţă Mariana

             Ene Giorgiana

             Onete Alexandru

